open-index/open-wikipedia-markdown huggingface dataset:
Yoandri Betanzos

**Yoandri Betanzos** (s. 15. helmikuuta 1982 Santiago de Cuba) on kuubalainen kolmiloikkaaja.

Betanzos voitti 1999 alle 18-vuotiaiden kolmiloikan MM-hopeaa Bydgoszczissa tuloksella 15,83. Seuraavana vuonna hän oli toinen nuorten MM-kisoissa Santiago de Chilessä tuloksella 16,34. Vuonna 2003 hän voitti MM-hopeaa Pariisin MM-kisoissa loikittuaan 17,28. 2004 hän voitti pronssia Budapestin sisäratojen MM-kisoissa tuloksella 17,36 ja kultaa Ibero-Amerikan mestaruuskilpailuissa. Ateenan olympialaisissa hän oli neljäs tuloksella 17,47 häviten pronssimitalisti Danil Burkenjalle yhdellä senttimetrillä.

Betanzos voitti jälleen MM-hopeaa Helsingin MM-kisoissa 2005 tuloksellaan 17,42. Myöhemmin samana vuonna  hän oli ensimmäinen loikittuaan 17,46. Vuonna 2006 hän voitti sisäratojen MM-pronssia Moskovan sisäratojen MM-kisoissa ja oli ensimmäinen . Osakan 2007 ja Berliinin 2009 MM-kilpailuissa hän jäi karsintaan. Dohan sisäratojen MM-kilpailuissa 2010 hän sai hopeaa ennätyksellään 17,69. Daegun MM-kilpailuissa 2011 hän sijoittui yhdenneksitoista tuloksella 16,67&nbsp;m.
 
## Henkilökohtaiset ennätykset
* Kolmiloikka: 17,65 (2009)
* Kolmiloikka (sisäradat): 17,69 (2010)

## Lähteet
* 

### Viitteet
Fin5

**Fin5** on vuosittain Suomessa järjestettävä suunnistusviikko. Siinä on viisi osakilpailua. Voittaja on ratkaistu vuodesta ja sarjasta riippuen joko osakilpailujen aikojen yhteistuloksena tai ensimmäisten osakilpailujen perusteella järjestettynä takaa-ajolähtönä.

Ensimmäisen kerran Fin5-suunnistusviikko järjestettiin vuonna 1984 Kauhajoella. Vuonna 2013 tapahtumaa ei järjestetty. Osanottajaennätys on Lahdesta vuodelta 2000, jolloin kilpasarjoihin osallistui noin 5&nbsp;000 suunnistajaa. 

Fin5-viikko on ajoitettu seuraavien kansainvälisten suurkisojen yhteyteen: pyörä- ja tarkkuussuunnistuksen MM-kisat 2006, nuorten MM-kisat 1992, maailmancupin osakilpailut 2000, veteraanien MM-kisat Turussa 2024 ja suunnistuksen MM-kisat Kuopiossa 2025.
## Lähteet

## Aiheesta muualla
* Fin5-suunnistusviikon kotisivut
Star Trek: Avaruusmatka

**Star Trek: Avaruusmatka** (*Star Trek: The Motion Picture*) on Robert Wisen ohjaama ensimmäinen *[[Star Trek (alkuperäinen sarja)|Star Trek]]* -televisiosarjaan pohjautuva elokuva vuodelta 1979.

## Juoni
Tarinassa Maata lähestyy uhkaava vieras voima, joka tuhoaa tieltään kaikkea, jopa pelättyjen klingonien aluksia. Maan pelastamiselle on niukalti vaihtoehtoja. USS ''Enterprisen'' vanha miehistö kootaan jälleen yhteen, ja amiraaliksi kohonnut James T. Kirk palaa komentoon kolmen vuoden tauon jälkeen.

Paljon on muuttunut: hoitaja Chapel (Barrett) on nykyisin lääkäri; tohtori McCoy on entisenlainen vastarannan kiiski ja suostuu tulemaan matkaan vasta pitkän maanittelun jälkeen – haukkuen kaiken uuden varustuksen pataluhaksi. 

Samoin Mr. Spock tulee mukaan varsin myöhään: hän on ollut kotiplaneetallaan opiskelemassa *kolinahria* eli Surakin filosofian syvintä ydintä. Telepaattinen yhteys Maata lähestyvään uhkaan saa hänet kuitenkin kieltäytymään ottamasta vastaan opiskelunsa huippua, täydellisen loogisuuden tunnusta, jota hän on niin kovin tavoitellut; Spock päättää hylätä opintonsa ja palata Enterpriselle.

Mitä lähemmäs *Enterprise* miehistöineen uhkaa pääsee, sitä enemmän se paljastaa itsestään. Se kaappaa navigaattori Ilian ja palauttaa tämän keinotekoisena kopiona Enterpriselle tutkimaan alusta ja sen miehistöä. "Ilia" kertoo olevansa V'Gerin yhteyshenkilö. Lopulta käy ilmi, että tuhoajan ytimessä onkin Maasta aikoinaan avaruuteen lähetetty Voyager 6-luotain. Monivaiheisen kulkunsa aikana laite on kokenut suuria mullistuksia. Niiden jäljiltä sille on kehittynyt tietoisuus ja siitä on muokkaantunut eräänlainen suuri lapsi, joka etsii vastauksia olemassaololleen tuhoisin tavoin.

Joidenkin kriitikoiden mukaan tarinan ydin on saatu Arthur C. Clarken romaanista *[[Uhka avaruudesta]]* (1972).

## Rooleissa

## Oscar-ehdokkuudet
* Paras musiikki: Jerry Goldsmith
* Parhaat erikoistehosteet: Douglas Trumbull, John Dykstra, Richard Yuricich, Robert Swarthe, David K. Stewart, Grant McCune
* Paras lavastus: Harold Michelson, Joseph R. Jennings, Leon Harris, John Vallone, Linda DeScenna

## Lähteet

## Aiheesta muualla
*
Shure

**Shure Incorporated** on yhdysvaltalainen musiikkilaitevalmistaja, joka tunnetaan ennen kaikkea mikrofoneistaan. Heidän tunnetuimmat tuotteensa ovat Shure SM58 -vokaalimikrofoni ja Shure SM57 -instrumenttimikrofoni, jotka ovat säilyneet suosituimpien mikrofonien joukossa vuosikymmeniä niin studio- kuin PA-käytössäkin. Mikrofonien lisäksi Shure on valmistanut muun muassa äänirasioita ja neuloja äänilevysoittimiin sekä pieniä äänimiksereitä ENG-äänityskäyttöön. 

Monien muiden musiikkilaitevalmistajien tapaan myös Shure on siirtänyt toimintaansa osittain edullisemman työvoiman maihin. Esimerkiksi valmistajan omien nettisivujen mukaan Shuren SM58- ja SM57-mikrofonien valmistus on tapahtunut jo 1980-luvun puolivälistä asti Meksikossa.

## Lähteet

## Aiheesta muualla
*Shuren kotisivut
Poimu

**Poimu** voi viitata seuraaviin asioihin:
*Poimu, geologinen rakenne
*Gyrus, poimu eli aivopoimu
*Poimuajo, tieteisfiktiossa esiintyvä termi avaruusalusten usein valonnopeuden ylittävästä liikkumisesta
Baku–Tbilisi–Ceyhan-öljyputki

**Baku–Tbilisi–Ceyhan-öljyputki** on öljyputki, joka kuljettaa raakaöljyä 1&nbsp;768 kilometrin matkan Azerbaidžanin öljykentiltä Kaspianmeren rannalta Georgian läpi Turkin Horasanin ja Erzurumin kautta Ceyhanin satamakaupunkiin Välimeren rannalle. Se on maailman toiseksi pisin öljyputkisto Venäjän Družban putkiston jälkeen. Putkeen alettiin pumpata öljyä 10. toukokuuta 2005 ja se saavutti Turkin Ceyhanin noin vuotta myöhemmin, 28. toukokuuta 2006.

Kaspianmeren ympäristössä on arvioitu olevan 220 miljardin barrelin öljyvarat, mikä riittää maailman kahdeksan vuoden käyttöön. Öljyntuotannon ennustetaan nousevan 1,5 miljoonaan barreliin päivässä (koko maailman öljyntuotanto on noin 75 miljoonaa barrelia päivässä) 

Kaspianmeren ympäristöstä öljyn kuljetus on ongelmallista alueen poliittisen tilanteen vuoksi. Lyhin suora kuljetusreitti olisi Persianlahden rannalle Iranin kautta. Myöskään riippuvuutta Venäjästä ei länsimaissa ole haluttu lisätä. "Western Early Oil" -putkisto Azerbaidžanista Georgiaan Mustanmeren rannikolle oli jo rakennettu, mutta sen kapasiteetti oli erittäin rajallinen, 115&nbsp;000 barrelia päivässä. Päätös uuden putken rakentamisesta tehtiin 18. marraskuuta 1999 ETYJin kokouksessa Turkissa ja rakennustyö alkoi syyskuussa 2002. Putki vihittiin käyttöön 25. toukokuuta 2005, jolloin paikalla tilaisuudessa olivat presidentit Nursultan Nazarbajev, İlham Əliyev, Mikheil Saakašvili ja Ahmet Necdet Sezer sekä Yhdysvaltain energiaministeri Samuel Bodman.

Putken omistajat ovat BP (30,1&nbsp;%), Azerbaidžanin valtion öljy-yhtiö (25,0&nbsp;%), Unocal (USA; 8,90&nbsp;%), Statoil (Norja, 8,71&nbsp;%), Türkiye Petrolleri Anonim Ortaklığı (TPAO) (Turkki; 6,53&nbsp;%), Eni/Agip (Italia; 5,00&nbsp;%), Total (Ranska 5,0&nbsp;%), Itochu (Japani; 3,4&nbsp;%), Inpex (Japani; 2,50&nbsp;%), ConocoPhillips (USA; 2,50&nbsp;%) ja Amerada Hess (USA; 2,36&nbsp;%)

Kuljetusmaksut tuovat Georgialle 1,5&nbsp;% sen bruttokansantulosta. Muutenkin öljyputki on Kaspian alueen maille hyvin tärkeä osa itsenäisyydestä Venäjästä, koska se on ainoa tapa viedä öljyä Venäjästä riippumatta.

Terroristien hyökkäys 22. joulukuuta 2006 tuhosi osan putkea. Myös 6. elokuuta 2008 tapahtui Turkissa merkittävä putken räjähdys, jota epäiltiin PKK:n aiheuttamaksi, mutta todennäköisesti kyseessä oli tekninen ongelma. Epävarmuuden vuoksi Georgia on joutunut hankkimaan öljyä ja kaasua myös Venäjältä ja Iranista, mikä on ollut sille ongelmallista. Venäjä on kiristänyt hintoja ylöspäin, koska Iran ei ole toimitusvaikeuksien takia pystynyt myymään öljyä Georgialle.

## Katso myös
* Energia Azerbaidžanissa
* Energia Turkissa

## Lähteet
AC Siena

**Associazione Calcio Siena** on Italian Serie C:ssä pelaava sienalainen jalkapallojoukkue. Vuonna 1904 Sienaan perustettiin urheilun yleisseura nimeltä *Società Studio e Divertimento*. Seuran jalkapallojoukkue perustettiin vuonna 1908 nimellä *Società Sportiva Robur*. Nykyinen nimi otettiin käyttöön kaudella 1933–1934. Seuran lempinimiä ovat mm. *Bianconeri* (mustavalkoiset) ja *Robur*.

AC Siena pelasi Italian pääsarjatasolla Serie A:ssa kaudesta 2003–2004 kauteen 2009–2010, mikä olikin seuran ensimmäinen jakso Serie A:ssa sitten kauden 1945–1946. Kauden 2005–2006 päätteeksi AC Siena sijoittui Serie A:ssa 17. sijalle ja sitä uhkasi putoaminen Serie B:hen, mutta Italian jalkapalloskandaalin vuoksi sen sijoitus muuttui 15. sijaksi ja se säilytti paikan Serie A:ssa kaudelle 2006–2007. Tosin se joutui aloittamaan kauden -1 pisteestä. Keväällä 2010 Siena putosi Serie B:hen, nousi sieltä heti seuraavana keväänä takaisin mutta putosi jälleen keväällä 2013 alemmalle tasolle.

AC Sienalla ei ole suuria saavutuksia. Paras sijoitus Serie A:ssa on 13. sija kausilta 2003–2004 ja 2007–2008.

## Entisiä pelaajia
*  Davide Baiocco
*  Leandro Cufré
*  Gianluca Curci
*  Tore André Flo
*  Abdelkader Ghezzal
*  Pinga
*  Roque Júnior
*  Alexandros Tziolis

## Aiheesta muualla
* Seuran viralliset sivut 
* Fan WebSite
Designmuseo

**Designmuseo** (, vuoteen 2002 **Taideteollisuusmuseo**, *Konstindustrimuseet*) oli Helsingissä vuosina 1978–2023 toiminut taideteollisuuden valtakunnallinen vastuumuseo, joka yhdistettiin vuoden 2024 alussa Suomen arkkitehtuurimuseon kanssa osaksi Arkkitehtuuri- ja designmuseota.

## Historia
Museo sai alkunsa vuonna 1873 perustetusta taideteollisuuden opetuskokoelmasta, jonka esineet hankittiin osin saman vuoden Wienin maailmannäyttelystä. Vuonna 1875 perustettu Suomen taideteollisuusyhdistys otti kokoelman haltuunsa. Se oli vuosina 1887–1912 esillä Ateneumin taidemuseossa ja sen jälkeen eri paikoissa. Toisen maailmansodan jälkeen kokoelma oli useita vuosikymmeniä varastossa, kunnes museon käyttöön hankittiin vuonna 1978 Kaartinkaupungissa Korkeavuorenkatu 23:ssa sijaitseva entinen Läroverket för gossar och flickor -koulun (”Brobergin yhteiskoulun”) talo, joka on valmistunut vuonna 1894.

Samassa korttelissa toimi vuodesta 1981 Suomen rakennustaiteen museo (myöh. Suomen arkkitehtuurimuseo), jonka talo oli Kasarmikadun puolella. Muotoilun World Design Capital Helsinki 2012 -teemavuoden kesällä rakennusten välisellä piha-alueella sijaitsi Paviljonki-tapahtumakeskus. Museoiden yhdistymisen jälkeen toimintaa oli aluksi kummassakin rakennuksessa, mutta syyskuussa 2025 se keskitettiin Korkeavuorenkadun taloon.

## Toiminta
Valtakunnallisena vastuumuseona Designmuseo keräsi ja tallensi muotoilualan kokoelmaa ja vastasi osaltaan alan tutkimustoiminnasta, kehityksen dokumentoinnista sekä muotoilun nykyaikaa ja historiaa esittelevien näyttelyiden toteutuksesta. Museo tuotti myös näyttelyitä muotoilun eri alueilta kotimaiseen ja kansainväliseen kiertoon. Museon kotisivuilla oli lisäksi erilaisia verkkonäyttelyitä, muun muassa Arabian, Marimekon, sekä muotoilijoiden Kaj Franckin ja Oiva Toikan tuotannosta.

Museon kokoelmissa oli yli 75&nbsp;000 esinettä, 40&nbsp;000 piirustusta ja 100&nbsp;000 kuvaa. Lisäksi museon rekisterissä oli tiedot yli tuhannesta muotoilijasta. Museon ”Suomalainen muoto” -perusnäyttely esitteli museon kokoelmien pohjalta suomalaisen muotoilun historiaa ja kehityslinjoja. Museossa järjestettiin säännöllisesti ajankohtaisia vaihtuvia näyttelyitä. Siellä kävi vuonna 2017 yhteensä noin 160&nbsp;000 vierailijaa.

Näyttelyiden lisäksi museo tarjosi muun muassa erilaisia tapahtumia, työpajoja ja opastuskierroksia.

## Lähteet

## Aiheesta muualla
Juan Pablo Ángel

**Juan Pablo Ángel Arango** (s. 24. lokakuuta 1975 Medellín, Kolumbia) on kolumbialainen jalkapalloilija, joka edustaa yhdysvaltalaista Los Angeles Galaxyä. Hän on pelipaikaltaan hyökkääjä.

Ángel aloitti uransa kotikaupungissaan Medellinissä Atlético Nacionalin joukkueessa vuonna 1993. Neljän Nacional-kauden jälkeen argentiinalainen River Plate hankki hyökkääjän itselleen. River Platessa yksi parhaimpia pelaajia ollut Ángel myytiin englantilaiseen Aston Villaan 9,5 miljoonalla punnalla 13. tammikuuta 2001. Aston Villassa hän oli joukkueen paras maalintekijä kaudella 2003–2004.

17. huhtikuuta 2007 Ángel siirtyi yhdysvaltalaiseen New York Red Bullsiin. Hän oli joukkueen paras maalintekijä neljän kauden ajan kunnes siirtyi Los Angeles Galaxyyn kaudeksi 2011.

Kolumbian maajoukkueessa Ángel pelasi 33 ottelua ja teki 9 maalia vuosina 1996–2005.

## Lähteet

## Aiheesta muualla

* Juan Pablo Ángelin esittely Major League Soccerin sivustolla
Banco Bilbao Vizcaya Argentaria

**Banco Bilbao Vizcaya Argentaria** (BBVA) on espanjalainen yli 40 maassa toimiva pankki. Pankin tärkeimpiä markkinoita ovat Espanja, Latinalainen Amerikka, Italia sekä Portugali. Pankilla on noin 91&nbsp;000 työntekijää. Pankki syntyi vuonna 1999 Banco Bilbao Vizcaya- ja Argentaria-pankkien yhdistyessä.

## Lähteet

## Aiheesta muualla

* BBVA
May Parker

**May Parker** (May-täti) on fiktiivinen sarjakuvahahmo Marvelin sarjakuvamaailmassa. Hän on yksi sivuhenkilöistä Hämähäkkimiehen-seikkailuissa ja hän on Peter Parkerin (Hämähäkkimies) vanha ja raihnainen täti. Hänen ensiesiintymisensä oli *Amazing Fantasy* #15-lehdessä, ja hänet loivat Stan Lee ja Steve Ditko.

## May Parker muissa medioissa
### Elokuvat
* Sam Raimin ohjaamissa *[[Hämähäkkimies elokuvissa#Sam Raimin elokuvat|Hämähäkkimies]]*-elokuvissa May-tätiä on esittänyt Rosemary Harris. Hän yleensä henkilönä, jolta Peter kuulee rohkaisevia puheita Ben-sedän kuoleman jälkeen.
* Marc Webbin ohjaamissa *[[Hämähäkkimies elokuvissa#Marc Webbin elokuvat|The Amazing Spider-Man]]* -elokuvissa May-tätiä on esittänyt Sally Field. Näiden elokuvien versio hahmosta on ankarampi ja myös huolestunut Peteristä, kun tämä ei ilmoita missä oleskelee ja miksi palaa kotiin mustelmien kera.
### Marvel Cinematic Universe
* Marvel Cinematic Universeen sijoittuvissa elokuvissa May-tätiä näyttelee Marisa Tomei. Hahmo teki ensiesiintymisensä vuonna 2016 elokuvassa *[[Captain America: Civil War]]* ja esiintyi myös elokuvissa *[[Spider-Man: Homecoming]]* (2017), ** (2019), *[[Spider-Man: Far From Home]]* (2019) ja *[[Spider-Man: No Way Home]]* (2021).
** Kari Wahlgren tulee ääninäyttelemään vaihtoehtoista versiota May-tädistä Disney+-animaatiosarjassa *[[Your Friendly Neighborhood Spider-Man]]* (2024–).

### Animaatiosarja

May-täti esiintyi useasti Hämähäkkimies-animaatiosarjassa ja sarjassa hän vihasi Hämähäkkimiestä, eikä tiennyt tämän olevan veljenpoikansa Peter Parker. May tapasi Hämähäkkimiehen sarjan aikana vain kolmesti. Hän kohtasi myös yllättävän monta Hämähäkkimiehen vihollista, kuten:
 
*Venom (Eddie Brockina)
*Mörkö 
*Tohtori Mustekala (luullen tätä lääkäriksi)
*Kameleontti (naamiaisasuissa)
*Mysterio (oli naamioitunut illuusiotaitojensa avulla maljakoksi)
*Michael Morbius (luullen tapahtumaa jälkeenpäin painajaiseksi) 
*Hautakivi
*Vihreä Menninkäinen (ei nähnyt tätä, koska nukkui)
*Skorpioni (ainut, jonka kohtasi kahdessa eri jaksossa)
*Tärisyttäjä (näki Hämähäkkimiehen ja tämän taistelevan)

Hänen äänenään toimi Linda Gary kolme kautta (sekä hiukan neljättä) ja hänen kuolemansa jälkeen Julie Bennett kaksi viimeistä kautta.
Rutger Smith

**Rutger Smith** (s. 9. heinäkuuta 1981 Leek, Alankomaat) on alankomaalainen kuulantyöntäjä ja kiekonheittäjä.

Smith voitti nuorten EM-kisoissa 1999 kultaa sekä kuulantyönnössä tuloksella 18,27 että kiekonheitossa tuloksella 52,89 ja nuorten MM-kisoissa 2000 kultaa kuulassa tuloksella 19,48 ja pronssia kiekossa tuloksella 58,70. Seuraavana vuonna hän oli universiadeissa kiekossa yhdestoista ja kuulassa kahdestoista. Vuonna 2002 Smith karsiutui kuulassa sisäratojen EM-kisoissa tuloksellaan 19,60 ja sijoittui Münchenin ulkoratojen EM-kisoissa lajissa kahdeksanneksi työnnettyään 19,73. 2003 Smith karsiutui loppukilpailusta kuulassa Birminghamin sisäratojen MM-kisoissa sekä kiekossa ja kuulassa Pariisin ulkoratojen MM-kisoissa, mutta voitti kultaa kiekossa (59,90) ja pronssia kuulassa (20,18) alle 23-vuotiaiden EM-kisoissa. 2004 hän karsiutui jälleen kuulassa Budapestin sisäratojen MM-kisoissa, jonka jälkeen hän sijoittui Euroopan cupissa toiseksi sekä kuulassa (20,56) että kiekossa (63,68). Ateenan olympialaisissa hän karsiutui molemmissa lajeissa.

Smith voitti kuulassa hopeaa sisäratojen EM-kisoissa 2005 tuloksella 20,79. Euroopan talviheittocupissa hän oli kuulassa ensimmäinen työnnettyään 21,00 ja kiekossa kolmas. Helsingin MM-kisoissa hän voitti hopeaa kuulantyönnössä tuloksellaan 21,29. Vuonna 2006 Smith voitti kiekossa Euroopan cupin heitettyään 64,38 ja oli kuulassa toinen. Göteborgin EM-kisoissa hän sijoittui kuulassa neljänneksi ja kiekossa seitsemänneksi tuloksella 64,46. Saman vuoden  hän oli kuulassa kolmas. 

Smith karsiutui Birminghamin sisäratojen EM-kilpailuissa 2007 kuulantyönnön loppukilpailusta. Osakan MM-kilpailuissa hän sai kiekossa pronssia tuloksella 66,42 ja sijoittui kuulassa kolmanneksi työnnettyään 21,13.  hän oli samana syksynä kuulassa kuudes. Sisäratojen MM-kilpailuissa Valenciassa 2008 hän sijoittui kuulassa viidenneksi. Euroopan talviheittocupissa hän voitti kuulan ja oli kiekossa kolmas. Pekingin olympialaisissa hän sijoittui kiekossa seitsemänneksi ja kuulassa yhdeksänneksi. Daegun MM-kilpailuissa 2011 hän karsiutui kiekon loppukilpailusta. Istanbulin sisäratojen MM-kilpailuissa 2012 hän oli kuulassa seitsemäs. Helsingin EM-kilpailuissa 2012 hän sai kuulantyönnössä hopeaa tuloksella 20,55 ja sijoittui kiekonheitossa alun perin neljänneksi nousten kuitenkin pronssisijalle Zoltán Kővágón dopinghylkäyksen jälkeen. Saman vuoden Lontoon olympialaisissa hän karsiutui sekä kuulantyönnön että kiekonheiton loppukilpailusta.

Smith pitää hallussaan Alankomaiden ennätystä kuulantyönnössä sekä sisä- että ulkoradoilla.

## Henkilökohtaiset ennätykset
* Kuulantyöntö
** ulkoradat: 21,62 (2006)
** sisäradat: 20,89 (2008)
* Kiekonheitto: 67,77 (2011)

## Lähteet
* 
* 

### Viitteet
Kouluneuvos

**Kouluneuvos** on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko .

Arvonimi myönnettiin ensimmäisen kerran vuonna 1924 apulaisjohtaja Aapo Kohoselle. Vuosien 1918–2013 aikana kouluneuvoksen arvonimi on myönnetty 281 henkilölle.&thinsp; 

## Katso myös
* Opetusneuvos

## Lähteet
Kuunliljat

**Kuunliljat** (*Hosta*, syn. *Funkia*) on alun perin Koillis-Aasiasta kotoisin oleva kasvisuku. Sukuun kuuluu 23–40 lajia. Koristekasveiksi on jalostettu satoja eri lajikkeita. Ensimmäiset kuunliljat tuotiin Eurooppaan 1700-luvun lopulla. Niitä viljellään koristekasveina ensisijaisesti rehevien, näyttävien lehtiensä takia.

Suku katsotaan nykyään kuuluvaksi parsakasvien heimoon, kun aikaisemmin se on luokiteltu agaavekasveihin, liljakasveihin tai omaan heimoonsa Hostaceae.

Kuunliljojen isohkot lehdet ovat lajikkeesta riippuen täysin vihreät, keltaiset, keltavihreät, sinertävät tai vihreänkirjavat. Pitkän kukkavarren päässä olevat kukat ovat joko valkoiset, vaaleansiniset tai vaalean sinivioletit. Joillakin lajikkeilla on punaiset varret.

Kuunliljat ovat suosittuja varjoisan paikan perennakasveja, joskin kirjavalehtiset lajikkeet vaativat enemmän valoa. Ne sopivat hyvin esimerkiksi suihkulähteen ympäryskasveiksi.

Kotilot syövät mielellään kuunliljoja ja aiheuttavat joskus tuhoja puutarhoissa ja puistoissa. Jänikset ja oravat eivät juurikaan syö kuunliljoja, mutta hiiret ja myyrät voivat tuhota kuunliljakasvuston talvella, ja kauriit ovat aiheuttaneet ongelmia Amerikassa.

## Kuunliljalajeja
* *Hosta albofarinosa*
* *Hosta capitata* – kukkeakuunlilja
* *Hosta cathayana* – syyskuunlilja
* *Hosta clausa*
* *Hosta fluctuans* – jättikuunlilja
* *Hosta gracillima*
* *Hosta hypoleuca*
* *Hosta jonesii*
* *Hosta kikutii*
* *Hosta kiyosumiensis*
* *Hosta longipes*
* *Hosta longissima*
* *Hosta minor* – pikkukuunlilja
* *Hosta montana* – vuoristokuunlilja
* *Hosta nakaiana* – herttakuunlilja
* *Hosta nigrescens*
* *Hosta plantaginea* – tuoksukuunlilja
* *Hosta pulchella*
* *Hosta pycnophylla*
* *Hosta rectifolia* – pystykuunlilja
* *Hosta rupifraga*
* *Hosta shikokiana*
* *Hosta sieboldiana* – sinikuunlilja
* *Hosta sieboldii* – raitakuunlilja
* *Hosta tardiva*
* *Hosta tibae*
* *Hosta tortifrons*
* *Hosta tsushimensis* – kimppukuunlilja
* *Hosta undulata* – kirjokuunlilja
* *Hosta ventricosa* – kellokuunlilja
* *Hosta venusta* – kääpiökuunlilja
* *Hosta yingeri*

Aiemmin tunnettuja kuunliljalajeja: pyörölehtikuunlilja (*Hosta decorata*), isokuunlilja (*Hosta elata*), japaninkuunlilja (*Hosta lancifolia*), kesäkuunlilja (*Hosta tokudama*).

## Lähteet
* 

### Viitteet

## Aiheesta muualla
* Finto: Kassu – Kasvien suomenkieliset nimet: ''Hosta''
* Suomen Lajitietokeskus: Kuunliljat – ''Hosta''
*American Hosta Society 
*Hosta Library
Martin Laursen

**Martin Laursen** (s. 26. heinäkuuta 1977 Fårvang, Tanska) on tanskalainen jalkapalloilija. Hänen pelipaikkansa oli puolustaja.

Laursen aloitti uransa kotimaansa pääsarjassa Silkeborg IF -joukkueessa vuonna 1995. Kolmen Silkeborg kauden aikana, Laursen auttoi muun muassa seuran toiseksi Tanskan liigassa kaudella 1997–1998. Elokuussa 1998 hän siirtyi Serie B:ssä pelaavaan Hellas Veronaan. Samana vuonna Verona nousi Serie A:han, vaikka Laursenin kausi meni pilalle loukkaantumisen takia. Vuonna 2001 Parma hankki 188-senttiä pitkän Laursenin pelaajaoikeudet. Laursen ehti harjoitella Parman kanssa ainoastaan 3 viikkoa, kunnes Italian suurseuroihin kuuluva AC Milan osti hänet 8,7 miljoonalla punnalla. Milanissa Laursen aloitti hyvin ja teki kaksi maalia neljässä ensimmäisessä liigaottelussa. Milanissa pelatessaan Laursen oli mukana voittamassa Italian Cupia, Mestarien liigaa, UEFA Super Cupia ja Italian liigamestaruutta.

21. toukokuuta 2004 Kolmen kauden ja 41:n Milan pelin jälkeen Aston Villa solmi tanskalaispuolustajan kanssa neljän vuoden sopimuksen. Debyyttinsä joukkueessa hän teki 14. elokuuta 2004 ottelussa Southamptonia vastaan. Paljon loukkaantumisista kärsinyt Laursen on ehtinyt edustaa Villaa vasta neljässätoista ottelussa.

Tanskan maajoukkueessa Laursen teki debyyttinsä ystävyysottelussa Portugalia vastaan maaliskuussa 2000. Yhteensä Laursen edusti maataan 53 maaottelussa ja teki kaksi maalia. Hänet valittiin myös vuoden 2000 ja 2004 Euroopan-mestaruuskilpailuihin. MM-kisoissa hän edusti Tanskaa vuoden 2002 MM-kisoissa.

Vuonna 2009 Laursen päätti lopettaa uransa, koska olisi muuten joutunut käymään polvileikkauksessa.

## Lähteet

## Aiheesta muualla
*Profiili ''footballdatabase.comin'' sivustolla
*Profiili ''soccerbase.comin'' sivustolla
Mysteeriteatteri

**Mysteeri co.** aiemmin (Mysteeriteatteri) on taiteentekijöiden ja taiteentutkijoiden vapaan kentän ammattiteatteriryhmä. Ryhmä perustettiin vuonna 2005. Ryhmä toimii yhdistyspohjaisesti nimellä Teatteriyhdistys Mysteeri ry. Mysteeri co. on esiintynyt vaihtuvissa tiloissa, muun muassa Teatteri Viiruksessa, Valtimonteatterissa, Suvilahdessa, Vaihtolavalla ja Teatteri Ilmi.Ö:n tiloissa. Mysteeri co. on tutkinut usein esityksissään nykykulttuurin ja yhteiskunnan ilmiöitä: Scrapbook (2014) käsitteli minäkuvan rakentumista valokuvien kautta, Love! Inspiration!  Innovation! (2011) modernia mielikuvamarkkinataloutta ja Varokaa, Punk tulee! (2013) punkin historiaa ja ideologiaa. Vuonna 2015 ryhmä juhli kymmenvuotista taivaltaan.

## Esitykset
**Iso vihko* (Viirus, 18.5.-3.6.2005)
**Käytetty sukupuoli* (Kahvila Soihtu, 12.12.2005-17.1.2006)
**Romeo ja Julia ovat kuolleet* (Vaihtolava, 16.-24.9.2006)
**Neuroosi – elon rytmi sekaisin* (Vaihtolava, 28.-30.9.2006)
**Sydämen laulut – tarinoita ja lurituksia* (Kahvila Soihtu ja Vaihtolava, 15.-23.11.2006)
**Nallemysteeri* (Kansalliskirjasto, 14.1.2007)
**Kellopeliappelsiini – moraalin voitto* (Valtimonteatteri, 9.-31.3.2007)
**Väliaika* (Vaihtolava, 15.9.-5.10.2007)
**Lintu* (Ilves-Teatteri, 4.4.-26.4.2008)
*"Pieni on kaunista" (Vaihtolava, 2.11.-11.11.2008)
*"Elä vaikka näin" (Vaihtolava, 9.-10.12.2008)
*"Dionysia-juhla" (Ilves-Teatteri, 20.-31.5.2009)
*"Rutto - Pandemia iskee, oletko valmis?" (Valtimonteatteri, 8.5.-30.5.2010)
*"Love! Inspiration! Innovation!" (Postimuseo, 29.8-4.9.2011)
*"Varokaa, punk tulee!" (Suvilahden Tiivistämö, 17.4.-26.4.2013)
*"Scrapbook" (Valtimonteatteri, Teatteri ILMI Ö, maalis-huhtikuu 2014)
*"Kaamossaari" (Seurasaari, 2015, 2016)
Joonas Widenius

**Joonas Widenius** (s. 1980) on Torniossa syntynyt suomalainen flamencokitaristi. Widenius aloitti kitaransoiton noin viiden vuoden iässä. Ensimmäinen kosketus flamencoon tapahtui Paco de Lucian levyjen kautta noin vuonna 1990. Flamencosoiton lisäksi Widenius on opiskellut nuorempana myös klassisen kitaran ja sähkökitaran soittoa. Opettajina ollut muun muassa Jouni Elgland, Ilkka Virta, Jorma Styng, Ramón Maronier, Miguel Ramos, Alfredo Mesa, Jorge ”El Pisao” Sanches, Salva del Real, Antonio Cano ja Jose ”Bolita” Quevedo. Tampereella vaikuttanut laulaja-lauluntekijä Louna Widenius (1982–2014) oli Joonaksen sisko.

## Lähteet
Pisan kansainvälinen lentoasema

**Pisan kansainvälinen lentoasema** , aiemmalta nimeltään **Galileo Galilein lentoasema** sijaitsee Pisassa, Italiassa. Se on yksi Toscanan kahdesta päälentoasemasta Firenzen Peretolan lentoaseman kanssa. Lentoasema on nimetty kuuluisan pisalaisen tiedemiehen Galileo Galilein mukaan.

Lentoasemalta on Firenzeen juna- ja linja-autoyhteydet.

## Lentoyhtiöt ja reittikohteet

*Air France (Pariisi-Charles de Gaulle)
*Alitalia (Milano-Malpensa, Pariisi-Charles de Gaulle, Rooma-Fiumicino)
*British Airways (Lontoo-Gatwick)
*Delta Air Lines (New York-JFK)
*easyJet (Pariisi-Orly)
*ElbaFly (Elba Island)
*Finnair (Helsinki)
*HLX.com (Köln/Bonn, Hannover, Stuttgart)
*Iberia
**Air Nostrum (Barcelona, Madrid)
*Interstate Airlines (Reggio Calabria)
*Jet2.com (Belfast, Edinburgh, Leeds/Bradford, Manchester, Newcastle)
*Lufthansa
**Lufthansa Regional Air Dolomitin operoimana (München)
*Norwegian Air Shuttle (Oslo)
*Ryanair (Alghero, Billund, Bournemouth, Bremen, Bryssel-Charleroi, Doncaster-Sheffield, Dublin, Eindhoven, Friedrichshafen, Girona, Glasgow-Prestwick, Hahn, Karlsruhe/Baden-Baden, Liverpool, Lontoo-Stansted, Lyypekki, Malta, Oslo-Torp, Sevilla, Trapani, Valencia)
*Thomsonfly (Coventry, Doncaster-Sheffield)
*transavia.com (Amsterdam)

## Katso myös
* Peretolan lentoasema

## Lähteet

## Aiheesta muualla

* Galileo Galilei kansainvälinen lentoasema  (viralliset kotisivut)
Narva Line

**Narva Line** oli virolainen laivanvarustamo. Se oli Saarenmaan Laivanvarustamon tytäryhtiö ja liikennöi Kotkan–Sillamäen linjalla. Narva Line operoi maaliskuusta 2006 alkaen ropax-tyyppisellä matkustaja-autolautta M/S Vironialla (nyk. M/S Smyrna di Levante). Yhtiö ilmoitti kuitenkin lokakuussa 2007 lopettavansa liikenteen vedoten linjan kannattamattomuuteen.

Laivareitti kulki Suomenlahden ulkosaarten ja Venäjän aluevesien länsipuolitse. Narva Line neuvotteli mahdollisuudesta siirtyä 20 mailia lyhyemmälle reitille Suursaaren itäpuolitse. Reitin vaatima vähimmäisajoaika olisi tällöin pudonnut kuudesta tunnista 4,5 tuntiin. Neuvottelut kuitenkin katkesivat Viron ja Venäjän suhteita heikentäneen patsaskiistan jälkeen. Varustamon mukaan linjan lyhentäminen olisi ollut välttämätöntä liikennöinnin jatkamisen kannalta.

Saarenmaan Laivavarustamon suurin tytäryhtiö Väinamere Liinid hoitaa Viron saarten ja mantereen välisiä lauttalinjoja. Kolmas tytärvarustamo SSC Ferries liikennöi Saarenmaalta kesäisin Latvian Ventspilsiin. Varustamoryhmän omistaa saarenmaalainen liikemies Vjatšeslav Leedo, joka toimii useilla aloilla, kuten linja-autoliikenne, matkatoimisto, paikallisradio, rakennusliike, kiinteistöt ja elintarvikkeet.

## Aiheesta muualla
*Saarenmaan Laivanvarustamo, SLK   
*SSC Ferries
Vaihtolava (taidetila)

**Vaihtolava** on Helsingin Kalliossa sijaitseva kulttuuritila, jota käytetään enimmäkseen teatteri- ja esittäväntaiteen esityksiin sekä muuhunkin taidekäyttöön. Tilaa ylläpitää Taiteen vaihtolava ry. Yhdistys edistää uuden teatteri- ja esitystaiteen esittämisen edellytyksiä poikkitaiteellisessa hengessä. Yhdistys toimii yhteistyöelimenä ja kohtaamispaikkana edistäen eri taiteenalojen uusien tekijöiden keskinäistä kohtaamista. Yhdistyksen jäsenet ovat taide- ja kulttuurialan opiskelijoita ja jo valmistuneita alan vaikuttajia. Vahvasti edustettuina ovat etenkin esittävän taiteen sekä taiteiden tutkimuksen opiskelijat. Vaihtolava on aiemmin tunnettu nimillä Kallion teatteri, Todellisuuden tutkimuskeskus ja Koetila. Vaihtolava on ollut teatteri- ja esittäväntaiteen käytössä jo vuodesta 1997.
Lumilyhty

**Lumilyhty** on lumesta koottu ontto rakennelma, jonka sisälle asetetaan kynttilä. Perinteisesti lumilyhty valmistetaan pinoamalla lumipalloja kerroksittain ympyrän muotoon. Kynttilää varten rakennelmaan jätetään aukko joko päälle tai sivulle. Lumilyhtyjä rakennetaan yleisesti koristeiksi ja leikkimielessä, varsinaiseen valaistustarkoitukseen niitä ei rakenneta.

## Katso myös
*Lyhty
*Jäälyhty

## Aiheesta muualla
*Yksityiskohtaiset ohjeet lumilyhdyn rakentamiseen
Niemi

**Niemi** on rantaviivasta huomattavasti ulkoneva maa-alue. Käsitteellisenä vastakohtana on lahti.

Niemien koot ja muodot vaihtelevat suuresti. Hyvin suurta niemeä voidaan kutsua *niemimaaksi*,  hyvin pientä taas niemekkeeksi.
## Luettelo maailman suurimmista niemimaista

## Katso myös
* Luettelo niemimaista

## Lähteet
* Hakusanat: niemi  niemimaa  niemeke. Kielitoimiston sanakirja  Kotimaisten kielten keskus ja Kielikone  2016
Hans Aichele

**Hans Aichele** (2. marraskuuta 1914 Baden, Aargau, Sveitsi – 1948) oli sveitsiläinen rattikelkkailija. Hän oli hopeaa voittaneessa nelimiehisjoukkueessa Garmisch-Partenkirchenin talviolympialaisissa vuonna 1936.

## Lähteet
Willy Claes

**Willem Werner Hubert ”Willy” Claes** (s. 24. marraskuuta 1938 Hasselt) on belgialainen sosialistipoliitikko. Hän toimi Belgian ulkoministerinä 1992–1994 ja Naton pääsihteerinä 1994–1995.

Claes joutui eroamaan pääsihteerin tehtävistä 20. lokakuuta 1995 Belgian armeijan Agusta-helikopterien hankintaan liittyvien lahjussyytösten johdosta. Hänen epäiltiin saaneen 50 miljoonan Belgian frangin  arvoisia lahjuksia puolueelleen italialaiselta helikopteritehtaalta Agustalta  ja ranskalaiselta Dassault'ta kalusto-ostoista, joita Belgian puolustuslaitos teki 1980-luvulla. Vuonna 1998 hänet tuomittiin kolmen vuoden ehdolliseen vankeuteen ja 60 000 Belgian frangin sakkoihin.

## Lähteet
Vladimir Aleksandrov

**Vladimir Aleksandrov** (s. 7. helmikuuta 1958) on rattikelkkailija, joka voitti pronssia Neuvostoliiton kaksimiehisjoukkueessa Sarajevon talviolympialaisissa vuonna 1984. Hänen parinaan oli Zintis Ekmanis. Nelimiehiskilpailussa samoissa kisoissa Aleksandrov oli 12.

Aleksandrov saavutti menestystä myös kelkkailun Euroopan mestaruuskisoissa. Hän voitti Euroopan mestaruuden Ekmaniksen kanssa vuonna 1985 ja pronssia 1984. Hopeamitalin Aleksandrov voitti yhdessä Janis Kipursin kanssa vuonna 1987.

## Lähteet
Konvoluutio

Matematiikassa ja erityisesti funktionaalianalyysissä **konvoluutio** on kahden funktion f \  ja g \  välille määritelty operaatio, joka tuottaa uuden funktion f*g \ . Konvoluutiota käytetään tilastotieteessä, signaalinkäsittelyssä ja differentiaalilaskennassa. Erityisesti diskreettiä konvoluutiota käytetään digitaalisessa signaalinkäsittelyssä signaalin suodattamiseen.

Konvoluutio voidaan kuvata kahden signaalin yhteisenä pinta-alana siirroksen funktiona, kun jälkimmäinen signaali ensin käännetään y-akselin suhteen ja tämän jälkeen liikutetaan sitä x-akselilla positiiviseen suuntaan.

## Määritelmä
Konvoluutio määritellään jatkuville funktioille integraalina

:(f*g)(t) = \int_{-\infty}^{\infty} f(t- \tau) g(\tau) d \tau

tai tämän kanssa yhtäpitävästi

:(f*g)(t) = \int_{-\infty}^{\infty} f(\tau) g(t-\tau) d\tau.

Määritelmissä integrointi ulottuu funktioiden määrittelyalueen yli. Konvoluutio voidaan jakaa integroinnin kannalta **lineaariseen konvoluutioon** ja jaksolliselle funktioille määriteltyyn **ympyräkonvoluutioon**.

Diskreeteille funktioille konvoluutio määritellään vastaavasti sarjakehitelmänä
:(f*g)(n) = \sum_{k=-\infty}^{\infty} {f(k) g(n-k)}.

Lukuteoreettisille funktioille on määritelty Dirichlet'n konvoluutio:
:(f*g)(n) = \sum_{k|n, k>0} {f(k) g(n/k)}\,.

## Konvoluution ominaisuuksia
Konvoluution ominaisuudet vastaavat monia reaalilukujen kertolaskun ominaisuuksia:

*Assosiatiivisuus
:(h*f)*g = h*(f*g)\,
*Distributiivisuus
:h*(f+g) = h*f + h*g\,
*Kommutatiivisuus 
:f*g = g*f\,
*Skalaarimonikerta
:a(f*g) = (af)*g = f*(ag)\, ,\quad a \in \mathbb{R}
*Konvoluution derivaatta
:D(f*g) = Df * g = f * Dg\,

## Konvoluutioteoreema
Tärkeimpiä konvoluution ominaisuuksia on **konvoluutioteoreemana** tunnettu ominaisuus, jonka mukaan kahden funktion konvoluution Fourier-muunnos on näiden funktioiden Fourier-muunnosten tulo, eli

:\mathcal{F}\{f(x)*g(x)\} = F(\omega) G(\omega),

missä F(\omega)\  ja G(\omega)\  ovat funktioiden f(x)\  ja g(x)\  Fourier-muunnoksia. Teoreema pätee myös Laplace-muunnokselle ja diskreetissä tapauksessa Z-muunnokselle. Konvoluutioteoreema pätee myös monille muille integraalimuunnoksille.

## Lähteet

## Kirjallisuutta
*
Etunimet (kirja)

**Etunimet** on Kustaa Vilkunan kirja, joka käsittelee etupäässä suomalaisia etunimiä. Kirja ilmestyi vuonna 1976 sarjassa Otavan pienet tietosanakirjat. Neljäs, uudistettu painos ilmestyi vuonna 2005 Pirjo Mikkosen toimittamana. Hän on muun muassa lisännyt jokaisen nimiartikkelin alkuun lyhenteen nn (naisennimi) tai mn (miehennimi). Muuten kirjassa naisen- ja miehennimiä ei ole eroteltu toisistaan, toisin kuin myöhemmissä suomalaisissa etunimikirjoissa.

Aikaisemmin suomalaisia etunimiä on käsitelty vuonna 1947 julkaistussa teoksessa *[[Etunimikirja]]* (Hannes Teppo, Kustaa Vilkuna; SKS 1947. Tietolipas No 5).

## Lähteet
Giuseppe Rossi

**Giuseppe Rossi** (s. 1. helmikuuta 1987 Teaneck, New Jersey, Yhdysvallat) on italialainen jalkapalloilija, pelipaikaltaan hyökkääjä. Hän pelaa italialaisessa Genoassa.

## Ura
Yhdysvalloissa syntynyt, mutta myöhemmin Italiaan muuttanut Rossi pelasi junioriaikoinaan Parmassa, josta siirtyi Manchester Unitediin 200&nbsp;000 punnan siirtokorvauksella 7. heinäkuuta 2004. Debyyttinsä Unitedissa Rossi teki liigacupin ottelussa Crystal Palacea vastaan 10. marraskuuta 2004, tullen vaihdosta kentälle Manchesterin 2–0-voitossa. Ensimmäisen maalinsa Rossi teki 15. lokakuuta 2005 3–1-voittoon päättyneessä ottelussa Sunderlandia vastaan.

Kauden 2005–2006 Rossi vietti Manchester Unitedin reservijoukkueessa. Reservissä hän teki 26 maalia 26 pelaamassaan ottelussa ja esitti muutenkin hyviä otteita. 7. toukokuuta 2006 Rossi oli ensimmäistä kertaa edustusjoukkueen aloituskokoonpanossa, kun hän tuurasi Ruud van Nistelrooyta ja loukkaantunutta Wayne Rooneyta.

Seuraavalla kaudella Rossi oli lainalla Newcastle Unitedissa ja Parmassa. Kauden jälkeen italialaisen pysymistä manchesterilaisseurassa pidettiin lähes varmana, mutta Villarreal teki hänestä riittävän hyvän tarjouksen ja United päätti myydä hyökkääjän.

Villarrealissa Rossi teki ensimmäisen maalinsa 26. elokuuta 2007 ottelussa Valenciaa vastaan. Kauden 2007/08 aikana Rossi on muodostanut yhdessä Nihatin kanssa tehokkaan hyökkäysparin espanjalaisseuralle.

Rossi on edustanut Italiaa 16-, 17-, 18- ja 21-vuotiaiden maajoukkueissa sekä A-maajoukkueessa. Hän pelasi 30 A-maaottelua ja teki niissä seitsemän maalia vuosina 2008–2014.

## Lähteet

## Aiheesta muualla

* Giuseppe Rossi Football Database -sivustolla
Live Letters

**Live Letters** on The Rasmuksen vuonna 2004 julkaisema, ensimmäinen DVD-julkaisu. Se sisältää 5.1-äänellä äänitetyn konsertin 21. elokuuta 2004 Gampel Open Airista, Sveitsistä, kaikki albumin Dead Letters 7 musiikkivideota ja lisämateriaalia sisältäen neljä musiikkivideon tekemistä kulissien takaa esitettelevää dokumenttia. Konsertin kappaleet ovat Dead Lettersiltä, Intolta ja Hell of a Testeriltä.
__NOTOC__
## Konsertin kappaleet
* First Day of my Life
* Guilty
* F-F-F-Falling
* Still Standing
* Time to Burn
* Bullet
* Everyday
* One and Only
* In the Shadows
* Funeral Song
* In my Life

## Videot
### Musiikkivideot
* In the Shadows (Bandit version)
* In the Shadows (Crow version)
* In the Shadows (US version)
* In my Life
* First day of my Life
* Funeral Song (the Resurrection
* Guilty

### Muut videot
* The Rasmus interview [haastattelu]
* In the Shadows [making of]
* Guilty [making of]
* In My Life [making of]
* Funeral Song (the Resurrection) [making of]

## Aiheesta muualla
* The Rasmus
Tilaton pakettisuodatus

**Tilaton pakettisuodatus** on yksi palomuurin suodatustyypeistä. 

Tilatonta pakettisuodatusta kutsutaan **pakettisuodatinpalomuuriksi**, joka on palomuurityypeistä yksinkertaisin. Sillä on pääsylista, ACL (engl. 'Access Control List'), jonka perusteella pakettien suodatus tapahtuu. Oletuksena ACL:ssä on sääntö, jonka mukaan kaikki, mitä ei ole erikseen sallittu, on kielletty.

## Missä käytetään?

Pakettisuodatinpalomuuria käytetään toisinaan yrityksen laitepalomuurin edessä suodattamassa kaikki yleiset epätoivotut paketit pois, jolloin laitepalomuurille, joka on yrityksen pääpalomuuri, ei tulisi liikaa tekemistä turhien ei-toivottujen pakettien suodattamisessa. Laitepalomuurille jää suodatettavaksi kaikki, mitä pakettisuodatinpalomuuri ei ole hylännyt.

Microsoft XP -käyttöjärjestelmän mukana tulee sisäänrakennettu palomuuri, joka on tyypiltään pakettisuodatin. Tämä on esitetty XP:ssä nimellä Internet-yhteyden palomuuri (engl. TCP/IP filtering).

## Toiminta

### Pääsylista, ACL

Pakettisuodatinpalomuurin toiminta perustuu pääsylistaan eli ACL:ään (engl. Access Control List). Kun paketti saapuu, palomuuri vertailee sen otsikkotietoja pääsylistassa oleviin sääntöihin, joiden mukaan paketti joko päästetään läpi tai hylätään.

Paketin otsikkotiedot, joita pääsylistaan vertaillaan, ovat IP, TCP, UDP ja ICMP. Useimmiten suodatuksen kohteena on IP-osoitteet ja porttinumerot.

#### ACL:n laatiminen

Pääsylista laaditaan oletussäännön perusteella. Oletussääntö, joka on listassa viimeisenä, on yleensä muotoa "Kaikki paketit, joita ei erikseen sallita, kielletään." Kaikki liikenne, joka halutaan erikseen sallia, laaditaan pääsylistaan erillisiin sääntöihin oletussäännön yläpuolelle.

#### Esimerkki ACL:stä

Oletussääntö on tässä esimerkissä alimmaisena (4.), ja sen yläpuolelle määritellään siitä poikkeavat säännöt. Jokaisen paketin tullessa palomuurin kohdalle, niiden otsikkotiedot käydään pääsylistassa läpi numerojärjestyksessä. Koko listaa ei tarvitse aina käydä läpi; jos esimerkiksi listan 3. sääntö pätee pakettiin, ei neljättä sääntöä tarvitse enää käydä läpi.

#### Esimerkki pääsylistasta

# Kaikki ulospäin lähtevät paketit sallitaan
# Kaikki sisään tulevat paketit, joiden kohdeportti on 80, sallitaan
# Kaikki echo reply -paketit sallitaan
# Kaikki muut paketit kielletään

## Edut ja ongelmat

### Ongelmat

Dataliikenne on melkein aina kaksisuuntaista. Pakettisuodatinpalomuurissa kiellettyjen sääntöjen kohdalla pelkästään yhteyden **avaus** ulkoapäin on kielletty, jolloin vahingollinen paketti saattaa päästä läpi, kunhan se ei ole merkitty yhteyden avauspaketiksi.

## Katso myös
*Palomuuri
*Tietoturva

## Lähteet
* PC Security and Hacker Defenses 
*
Joulupukin Pajakylä

**Joulupukin Pajakylä** on jouluaiheinen teemapuisto ja matkailukohde, joka sijaitsee Rovaniemen Napapiirillä. Pajakylässä on kauppoja, Joulupukin Pääposti ja muuta nähtävää. Kävijät voivat vierailla Joulupukin Kammarissa ja tavata Joulupukin. Joulupukin Pääpostiin kirjeet kulkeutuvat osoitteella *Joulupukki, Joulupukin Pääposti, 96930 Napapiiri Rovaniemi*.  

## Historia
Rovaniemen Napapiiri on ollut matkailukohde jo pitkään. Ensimmäisenä sinne rakennettiin Napapiirin maja, nykyiseltä nimeltään Rooseveltin maja, joka tehtiin vuonna 1950 Yhdysvaltain presidentin lesken Eleanor Rooseveltin vierailua varten.

Kamarineuvos Niilo Tarvajärvi lienee alun perin joulumaa-ajatuksen isä. Tarvajärvi ideoi Joulumaan vuonna 1959 suomalaiseksi vastineeksi Disneylandille, jossa hän oli käynyt Yhdysvaltain-matkallaan tuona vuonna. Tarvajärven kaavailuissa Joulumaasta piti tulla Lapin ja koko Suomen matkailulle uusi vetonaula. Alkuperäinen Joulumaa Oy perustettiin joulukuussa 1967, mutta se ajautui konkurssiin joulukuussa 1970. Helmikuussa 1971 Tarvajärvi, mm. yhdessä arkkiatri Arvo Ylpön kanssa, perusti Joulumaan Kannatusyhdistys ry -nimisen yhdistyksen pelastamaan pajakyläidea. Epäselvyydet rahoituksessa yhdessä Joulumaa Oy:n kanssa kuitenkin vaivasivat, eikä idea koskaan edennyt toteutukseen.

Rovaniemellä toimi vuonna 1989 perustettu Joulumaa-niminen yhdistys, joka koostui 34 yrityksestä. Yhdistys lopetettiin vuonna 1992 taloudellisten vaikeuksien takia: Joulumaalla ei ollut enää varaa jatkaa kirjepalvelua eli vastaamista joulupukin saamiin kirjeisiin. Santaworldia rakentamaan perustettiin kesäkuussa 1997 uusi, velaton Joulumaa Oy.

Matkailijamäärien kasvaessa Joulupukki siirsi työtilansa asuinpaikastaan Savukosken Korvatunturilta lähes 300 kilometrin päähän Rovaniemen Napapiirille, jotta voisi helpommin tavata ihmisiä. Joulupukin Kammari on toiminut Joulupukin Pajakylässä vuodesta 1985.

## Joulupukin Kammari

Joulupukin Kammarissa Pukki on tavattavissa ympäri vuoden. Vuosittain Kammarissa vierailee satojatuhansia ihmisiä. Kävijäennätys on vuodelta 2011, jolloin Joulupukin tapasi yli 330&nbsp;000 vierasta. Joulupukin Kammariin ei ole pääsymaksua. 

### Joulupukin tapaaminen
Joulupukin tapaaminen ihmetyttää erityisesti brittejä ja pohjoisamerikkalaisia, sillä heidän jouluperinteessään Joulupukki ei tapaa ketään vieraillessaan kodeissa. Sen sijaan pukki jättää lahjat takan reunalle ripustettuihin sukkiin tai lattialle. Katolisista maista tuleville vierailijoille Joulupukin tapaaminen merkitsee myös paljon, samoin kuin tietysti suomalaisille. Suomalaisessa jouluperinteessä Joulupukki vierailee lasten kotona ja tuo lahjat suoraan lapsille.

Joulupukin kammarilla on hänen työtuolinsa yllä suuri aikaratas jonka akseli ulottuu syvälle maan uumeniin, ja tuolla laitteella Joulupukki kertoo pystyvänsä hidastamaan maapallon pyörimisnopeutta niin että aika hidastuu minkä ansiosta hän ehtii vierailla kaikkien maailman lasten luona joulun aikana.

## Lähteet

## Aiheesta muualla

* Joulupukin Pajakylän sivut
* Joulupukin videotervehdyksiä
* Joulupukki.fi
* Joulupukin Kammari
* Pörssitieto: Joulumaa Oy.
Limaaja

**Limaaja** eli **limanahkiainen** (*Myxine glutinosa*) on viiksiympyräsuisten luokkaan, limaajakalojen (limanahkiaisten) lahkoon kuuluva alkeellinen kala. Se elää valtamerten pohjamutaan kaivautuneena. Limaaja karttaa valoa ja lähtee etsimään ravintoa vasta yöllä, vaikka se elää yleensä valon ulottumattomissa.

Limaajan ravinto koostuu lähinnä kuolleista tai kuolevista eläimistä, jotka vajoavat pintavesistä pohjaan. Jos pohjaan esimerkiksi vajoaa kuollut valas, sen kimpussa on muiden raadonsyöjien ohella pian kymmeniä limaajakaloja.

Kalastajat eivät pidä limaajasta, koska usein niitä löydetään syömästä verkkoon jääneitä kaloja. Irrotettaessa ne erittävät suuria määriä limaa, josta laji on saanut nimensä.

## Lähteet

## Aiheesta muualla
*
Sillikuningas

**Sillikuningas** (*Chimaera monstrosa*) on koppapäisten alaluokkaan kuuluva noin metrin mittainen rustokala, jolla on suuret silmät ja pitkä kapea pyrstöevä. Sen ruokavalioon kuuluu mm. simpukoita, rapuja sekä pieniä kaloja, kuten sillejä.

Sillikuningasta tavataan Atlantin koillisosassa ja Välimeressä. Atlantin ja Välimeren kannat ovat erillisiä populaatioita.

Sillikuningas itse ei sovellu ihmisravinnoksi, sillä sen liha on myrkyllistä, mutta sen munia pidetään paikoin herkkuna. Sillikuninkaan uhanalaistumiseen on vaikuttanut että sen maksasta valmistettavaa öljyä käytetään luontaistuotetarkoituksiin.

## Lisääntyminen

Sillikuninkaat kutevat kesällä. Kutu tapahtuu matalammassa vedessä kuin ne yleensä oleilevat. Munat ovat kierteisten koteloiden sisällä. Koteloiden avulla ne myös kiinnittyvät pohjaan.

## Lähteet

## Aiheesta muualla
*
This Strange Engine

**This Strange Engine** on Marillionin vuonna 1997 julkaistu, yhdeksäs studioalbumi. Se oli ensimmäinen, jonka levy-yhtiönä toimi Castle Communications. Ensimmäinen albumilta julkaistu single oli "Man of a Thousand Faces", josta tehtiin myös musiikkivideo. Lisäksi julkaistiin kaksi muuta, "80 Days" ja "Memory of Water".

Yhtyeen laulaja Steve Hogarth kirjoitti kappaleen "Estonia" tavattuaan ainoan britin, joka selvisi Estonia-laivan onnettomuudesta.

## Kappaleet
#
#
#
#
#
#
#
#
Puumies

**Puumies** on etenkin nopeutta vaativa ulkoleikki.

## Päämäärä
Leikissä on tarkoitus pysyä mukana mahdollisimman kauan ilman, että puumies näkee leikkijän.

## Leikkialue
Puumiestä voi leikkiä missä paikassa tahansa, jossa on näköesteitä.

## Säännöt
Yksi leikkijöistä valitaan puumieheksi. Seuraavaksi valitaan puu, tanko tai muu vastaava. Puumies aloittaa laskemaan viidestätoista alaspäin. Kaikki käyvät koskettamassa puumiestä hänen laskiessa ja juoksevat piiloon. Puumiehen päästyä nollaan hän kääntyy ympäri. Puumies ei saa poistua puun luota. Puumiehen on pidettävä puusta kiinni koko ajan. Jos puumies näkee leikkijän, hän huutaa leikkijän nimen, ja nähty leikkijä putoaa. Ensimmäisestä pudonneesta tulee puumies seuraavan kerran leikittäessä. Jos puumies ei näe ketään, hän laskee uudestaan yhtä pienemmästä luvusta alaspäin. Leikki jatkuu samalla tavalla, kunnes puumies on laskenut yhdestä alaspäin tai nähnyt kaikki leikkijät.

## Voittaja
Leikin voittaja on se, joka on viimeisenä leikissä mukana.
Kansankokonaisuus

**Kansankokonaisuus** () on käsite, jota käytettiin Saksassa, mutta myös Suomessa, erityisesti 1900-luvun ensimmäisellä puoliskolla. Käsitteen kehitti Saksan niin kutsuttu konservatiivinen vallankumous kuvaamaan yhteiskuntaa, joka on vastakohta modernille poliittisten ja sosiaalisten ristiriitojen leimaamalle yhteiskunnalle. 

Käsite oli monen saksalaisen liikkeen ohjelmassa: sekä liberaalien, kansallisbolševikkien että kristillis-konservatiivien. Myös kansallissosialistit ottivat kansankokonaisuuden omaan käsitteistöönsä. Romanttinen nuoriso- ja luontojärjestö Wandervogels näki kansankokonaisuuden vaihtoehdoksi taloudellisen egoismin (Homo Economicus) ja individualismin leimaamalle modernismille.

## Suomessa
Suomessa käsitteen otti käyttöön myös äärioikeisto (Isänmaallinen kansanliike), joka näki kansankokonaisuuden aatteen vaihtoehtona puoluedemokratialle ja marxismille. Kansankokonaisuuden käsite kuului kuitenkin myös laajempaan ja maltillisempaan pohjoismaiseen ja suomalaiseen aatteelliseen perinteeseen – integratiiviseen nationalismiin. Kansankokonaisuus ja integratiivinen nationalismi edustavat organistista yhteiskuntakäsitystä, jossa yhteiskunta nähdään yhtenä elävänä organismina.

## Aiheesta muualla
* Jyrki Smolander, Historian Tietosanomat: Integratiivinen Nationalismi 
* Jyrki Smolander: Kansankoti ja Hyvinvointiyhteiskunta 
* Helmut Dahmer: Materialismus der Volksgemeinschaft - Anmerkungen zum neuesten deutschen Historikerstreit 
* Bernd Kleinhans: Volksgemeinschaft 
* Horkheimer ja Adorno, Elemente des Antisemitismus
Anders Hedberg

**Anders Hedberg** (s. 25. helmikuuta 1951 Örnsköldsvik, Ruotsi) on ruotsalainen jääkiekkoilija ja ensimmäisiä Pohjois-Amerikassa menestyneitä eurooppalaispelaajia. Ruotsissa hänen seuransa olivat MODO Hockey (1967–1972) ja Djurgårdens IF Hockey (1972–1974).

Maanmiehensä Ulf Nilssonin kanssa Hedberg siirtyi vuonna 1974 Winnipeg Jets -seuraan, joka pelasi World Hockey Association -liigassa. Laitahyökkääjä Hedberg oli pian sensaatio WHA:ssa tehtyään 100 tehopistettä vain 65:ssä tulokaskaudella pelaamassaan ottelussa. Hänen ketjunsa keskushyökkääjä oli Ulf Nilsson ja sen toisessa laidassa pelasi jääkiekon supertähti Bobby Hull.

Hedberg oli keskeisessä osassa joukkueensa Jetsin voittaessa WHA-mestaruuden Avco World Trophyn vuosina 1976 ja 1978. Kesällä 1978 Nilsson ja Hedberg allekirjoittivat sopimuksen NHL-seura New York Rangersin kanssa. Hedberg keräsi kaikkiaan 856 pistettä Pohjois-Amerikan ammattisarjoissa pelaamissaan 751 ottelussa. Hän päätti uransa Rangersissa 1985.

Hän pelasi NHL:n tähtijoukkueessa Challenge Cupissa 1979.

Anders Hedberg oli AIK:n General Manager vuosina 1987–1991 ja tämän jälkeen Toronto Maple Leafsin Euroopan pelaajatarkkailun johtaja vuosina 1991–1997. Kaudesta 1996–1997 alkaen hän toimi myös Toronton pelaajakehityksen johtajana ja apulais-GM:na. Ruotsin jääkiekkomaajoukkueen General Managerina hän toimi vuosina 2000–2002. Tämän jälkeen hän palasi NHL:aan ja toimi 2002–2007 Ottawa Senatorsin henkilöstöjohtajana (Director of Player Personnel). 2007–2015 kausilla hän toimi New York Rangersin Euroopan pelaajatarkkailun johtajana ja uransa kaksi viimeistä vuotta MODO Hockeyn Senior Advisorin ja hallituksen jäsenen tehtävissä ennen eläköitymistään.

## Palkintoja
* Bill Masterton Trophy 1985

## Lähteet

## Aiheesta muualla
*
*